### Beslutningstema

I denne sag skal der tages stilling til, hvordan og i hvilket omfang brugen af pesticider skal udfases på offentlige arealer i Tønder Kommune.

### Historik

På Kommunalbestyrelsesmødet den 22. december 2022 behandledes en initiativretsag med forslag om at udfase brug af pesticider på offentlige arealer.

Forslaget indebærer, at brugen af pesticider skal ophøre senest i 2025. Kommunalbestyrelsen besluttede at sende sagen til Teknik- og Miljøudvalget.

Fra 1. januar 2024 er der forbud mod at anvende pesticider, der ikke er let nedbrydelige, på faste og løse belægninger.

### Sagsfremstilling

Tønder Kommune bruger pesticider i forbindelse med ukrudtsbekæmpelse på offentlige arealer. Bekæmpelsen udføres af Arkil i henhold til kontrakt. Brugen af pesticider sker i overensstemmelse med kommunens Gerda Danielsen. Brugen af pesticider har betydning både for omkostningerne til og for Co2-udledningen ved pleje af arealerne, idet pesticidfri drift er dyrere og udleder mere Co2. Kontrakten med Arkil giver metodefrihed i forhold til ukrudtsbekæmpelse, så længe pesticidpolitikken overholdes. Ukrudtsbekæmpelse udgør ca. 10 % af omkostningerne i den samlede kontrakt. Kontrakten indeholder vilkår om genudbud af kontrakten, såfremt ændringer i brugen af pesticider medfører en væsentlig fordyrelse.

1) Arkil har afgivet et tilbud på fremtidig drift i henhold til det nuværende serviceniveau, priser er pr. år:

|  |  |  |  |  |
| --- | --- | --- | --- | --- |
| Element | Nuværende pris | Pesticidfri drift | Årlig merudgift | Pesticid i dag |
| Beplantninger | 2.049.526 kr. | 2.553.345 kr | 503.819 kr. | Let nedbrydelig |
| Kantsten/belægninger mv | 1.495.443 kr. | 5.838.598 kr. | 4.343.155 kr. | Svært nedbrydelig |

Andreas Toft pris tager udgangspunkt i, at der anvendes hedvand på kantsten/belægninger mm. istedet for pesticider.

Andreas Toft pris er givet med den forudsætning, at kontrakten forlænges med 2 år. Alternativt skal der tillægges 477.457 kr. pr. år. Arkil begrunder tillægget med investeringer i nyt materiel.

Andreas Toft pris tager udgangspunkt i at opgaven, som i nuværende kontrakt, udføres på tilstandskrav. Dette betyder at kontrol, koordinering med andre opgaver samt risiko ligger ved entreprenøren.

Tilbuddet medfører, at Tønder Kommune vil udfase brugen af pesticider fra 1. januar 2024, og at borgerne ikke vil opleve mere ukrudt på de offentlige arealer end i dag. Tilbuddet går således videre end lovgivningen, idet der tillige sker en udfasning af brugen af de letnedbrydelige pesticider.

2) Arkil har ligeledes tilbudt en pris, hvor der i stedet arbejdes på et udførelseskrav. Det betyder, at Arkil forpligter sig til et fast antal udførelser uanset fremkomsten af ukrudt. Arkils tilbud vedrører 8 udførsler. Dette reducerer den samlede udgift for kommunen med ca. 1,5 mio kr. i forhold til det førstnævnte tilbud.

Konsekvensen ved dette er, at planlægning, kontrol og ansvar for serviceniveuet overgår til kommunen. I år, hvor der er mere fremvækst af ukrudt, vil kommunen skulle bestille flere udførelser, som der skal betales ekstra for. Borgernes oplevelse af serviceniveauet vil afhænge af vejret, og i sæsoner med ukrudsvenligt vejr af, at kommunen bestiller ekstra udførsler.

Andreas Toft pris er givet med den forudsætning, at kontrakten forlænges med 2 år. Alternativt skal der tillægges 477.457 kr. pr. år. Arkil begrunder tillægget med investeringer i nyt materiel.

Fælles for de 2 tilbud er, at Arkil vurderer, at Co2-udledningen ifm. ukrudtsbekæmpelse vil stige fra ca. 107 tons til ca. 343 tons årligt. Forøgelsen vedrører hovedsagligt plejen af kantsten/belægninger mv.

På baggrund af ovenstående kan der opstilles følgende scenarier:

1. Tønder Kommune stopper brugen af pesticider fra 1. januar 2024. Scenariet går videre end lovgivningen på området. Merudgiften forventes at være på godt 4,8 mio. kr. pr. år.
2. Tønder Kommune stopper brugen af svært nedbrydelige pesticider fra 2024, men fortsætter anvendelse af let nedbrydelige pesticider. Scenariet er i overenstemmelse med lovgivningen. Merudgiften forventes at være på godt 4,3 mio. kr.
3. Tønder Kommune stopper brugen af svært nedbrydelige pesticider fra 2024 og anvendelsen af let nedbrydelig pesticider fra 2025. Merudgifter forventes at være på godt 4,3 mio. kr. i 2024 og stige til godt 4,8 mio. kr. årligt fra 2025.
4. Tønder Kommune stopper brugen af pesticider fra 1. januar 2024. Scenariet går videre end lovgivningen på området. [adresse], stier, pladser, helleanlæg mv. passes på udførelseskrav. Merudgiften forventes at være på godt 3,3 mio. kr. pr. år.
5. Tønder Kommune stopper brugen af svært nedbrydelige pesticider fra 2024, men fortsætter anvendelse af let nedbrydelige pesticider. Scenariet er i overenstemmelse med lovgivningen. Kantstene, stier pladser, helleanlæg mv. passes på udførelseskrav. Merudgiften forventes at være på godt 2,8 mio. kr.
6. Tønder Kommune stopper brugen af svært nedbrydelige pesticider fra 2024 og anvendelsen af let nedbrydelig pesticider fra 2025. Kantstene, stier pladser, helleanlæg mv. passes på udførelseskrav. Merudgifter forventes at være på godt 2,8 mio. kr. i 2024 og stige til godt 3,3 mio. kr. årligt i 2025 og frem.

Fælles for de 6 scenarier er, at Co2-udledningen vil stige markant. Forvaltningen udarbejder en sag til budgetforhandlingerne for 2024.

### Økonomi

I budgettet for 2023 er der ikke afsat midler til udfasning af pesticider.

Finansiering for 2024 skal anvises i forhold til det valgte scenarie.

1: Merudgiften forventes at være på godt 4,8 mio. kr. pr. år.

2: Merudgiften forventes at være på godt 4,3 mio. kr.

3: Merudgifter forventes at være på godt 4,3 mio. kr. i 2024 og stige til godt 4,8 mio. kr. pr. år i 2025 og fremefter.

4: Merudgiften forventes at være på godt 3,3 mio. kr. pr. år.

5: Merudgiften forventes at være på godt 2,8 mio. kr.

3: Merudgifter forventes at være på godt 2,8 mio. kr. i 2024 og stige til godt 3,3 mio. kr. pr. år i 2025 og fremefter.

### Lovgrundlag

Bekæmpelsesmiddelbekendtgørelsen § 40, stk. 1 af 1. juli 2022

### Direktionen indstiller

at scenarie 1, 2, 3, 4, 5 eller 6 vælges,

at finansiering anvises og

at indstillingen videresendes til Økonomiudvalget og Kommunalbestyrelsen

### Beslutning

Indstillingen anbefales, idet Teknik- og Miljøudvalget anbefaler scenarie 2 samt at finansieringen oversendes til budgetseminaret.